Srednja zdravstvena šola Ljubljana

Poljanska cesta 61

1000 Ljubljana

Ljubljana, 17.4.2019

**VABILO K UDELEŽBI V PROGRAMU »PALIATVNE VEŠČINE V NEGI IN OSKRBI«**

Spoštovani,

na Srednji zdravstveni šoli Ljubljana nadaljujemo z izvajanjem **programov nadaljnjega poklicnega izobraževanja in usposabljanja za zaposlene (tj. nacionalni in evropski projekt MUNERA 3, 2018 - 2022).** Programi usposabljanja in izpopolnjevanja, ki jih vodi naša šola, so del javnega razpisa s strani Ministrstva RS za izobraževanje, znanost in šport, kot posredniškega organa za dodeljevanje sredstev, sama operacija pa je delno financirana s strani Evropske unije (Evropski socialni sklad).

Namen programov usposabljanja in izpopolnjevanja je izboljšati kompetence zaposlenih zaradi potreb na trgu dela, večja zaposljivost in mobilnost med področji dela ter osebni razvoj posameznika.

**V ta namen smo na šoli pripravili nov program, in sicer »Paliativne veščine v negi in oskrbi«.**

**Ciljna skupina** programa je zdravstveno negovalni kader v zdravstveno-varstvenih in socialno-varstvenih institucijah, ki potrebuje (teoretično in praktično znanje) na področju skrbi za bolnike z neozdravljivo boleznijo in za umirajoče bolnike.

Usposabljanje in izobraževanje je za zaposlene osebe **brezplačno** in traja **35 kontaktnih ur.** Slušatelji si pridobijo dodatna znanja in veščine s področja skrbi za neozdravljivo bolne in umirajoče posameznike. Vse podane vsebine prispevajo k:

* boljšemu razumevanju paliativnega pristopa,
* uporabi načel paliativnega pristopa pri vsakdanjem delu,
* kvalitetnejši izvedbi paliativne oskrbe,
* osebnemu in strokovnemu razvoju udeležencev.

**Vsebine programa v obsegu 35 kontaktnih ur** se delijo na **teoretične in praktične vsebine** (**15 ur** predavanj; **10 ur** **terenskih vaj** na domovih varovancev v okviru negovalne mreže Društva Palias na udeleženca; **10 ur vaj** v kabinetih zdravstvene nege).

**Podrobnejši pregled vsebin v programu:**

**(1) 15 ur predavanj, ki obsega naslednje teoretične vsebine:**

* Razumevanje paliativne oskrbe in pristopa.
* Obvladovanje simptomov.
* Etični in pravni vidiki.
* Razumevanje pomena duhovnosti in duhovna oskrba.
* Pomen tradicije v času umiranja.
* Običaji in navade v času umiranja.
* Prepoznavanje in proces umiranja.
* Razumevanje žalovanja.
* Timsko delo.

**(2)** **10 ur praktičnega dela**: Ta del se izvaja na domovih varovancev v okviru negovalne mreže Društva Palias. Praktično delo zajema nego varovanca, prepoznavo in oceno simptomov napredovane bolezni, skrb za bližnje in ustrezno komunikacijo.

**(3) 10 ur praktičnega dela na modelu v kabinetih zdravstvene nege na šoli:**

Zdravstveno nego umirajočega bolnika - negovalne intervencije pri umirajočem bolniku (vsaka intervencija traja 2 uri):

* Osebna higiena in urejenost,
* Higiena ustne votline,
* Razjeda zaradi pritiska,
* Gibanje in ustrezna lega,
* Nega oteklin in negovalne intervencije pri posameznih simptomih.

**(4) Ostale ure (15 ur)** so namenjene samostojnemu delu v domačem okolju in prenosu naučenih vsebin v prakso.

**Pogoj** za končanje programa je minimalna **80% prisotnost v programu.** Udeleženec na koncu dobi potrdilo.

**Spretnosti, ki jih udeleženci v programu pridobijo:**

* sposobnost izvesti negovalne intervencije v času umiranja bolnika,
* znati oceniti celostno trpljenje bolnika in njegovih bližnjih – duhovne razsežnosti paliativnega pristopa,
* znati komunicirati z umirajočim bolnikom in njegovimi bližnjimi,
* razumeti duhovne razsežnosti paliativnega pristopa.

**Izvajalci programa:** mag. Mateja Lopuh, dr. med., Marjana Bernot, univ. dipl. org. dela, dipl. m. s., Anže Habjan, univ. dipl. teol. ter sodelavci (profesorji strokovno-praktičnih vsebin) iz Srednje zdravstvene šole Ljubljana.

**Lokacija izvajanja programa:**

* Srednja zdravstvena šola Ljubljana (v primeru posameznih prijav).
* **POMEMBNO(!): Lahko pa se ves program, na željo posamezne zdravstvene institucije, izvede na sami lokaciji institucije, v kolikor je z njihove strani cca 20 zainteresiranih udeležencev.**

**Prijave** v program sprejemamo do zapolnitve mest (do 20 udeležencev), in sicer na e-naslov andreja.prebil@guest.arnes.si ali na telefonsko številko 01 300 16 48 (pon.-čet., od 9.00 do 14. ure).

Veselimo se srečanja z vami in vas lepo pozdravljamo,

Andreja Prebil

|  |  |
| --- | --- |
| dr. Andreja Prebil, l.r.koordinatorica projekta MUNERA 3 na Srednji zdravstveni šoli Ljubljana |  |